1983R1915 — BG — 02.08.2005 — 003.001

Този документ е средство за документиране и не обвързва институциите

Изменен с







(*) Настоящият акт никога не е публикуван на български език.









▼B

РЕГЛАМЕНТ (ЕИО) № 1915/83 НА КОМИСИЯТА

от 13 юли 1983 година

за някои подробни правила за прилагане относно воденето на сметки с цел определяне на доходите на земеделските стопанства







КОМИСИЯТА НА ЕВРОПЕЙСКИТЕ ОБЩНОСТИ, като взе предвид Договора за създаване на Европейската икономическа общност, като взе предвид Регламент № 76/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност ( 1 ), последно изменен с Регламент (ЕИО) № 2143/81 ( 2 ), и по-специално членове 6 и 9 от него, като има предвид, че Регламент № 184/66/ЕИО на Комисията ( 3 ), последно изменен с Регламент (ЕИО) № 1860/82 ( 4 ), трябва да се адаптира към настоящите условия за функциониране на системата за информация; като има предвид, че всяка година трябва да се сключва договор между компетентните власти, посочени от всяка държава-членка и счетоводните служби, които не са част от административна служба, с който договор счетоводната служба се ангажира да изпълнява своите задължения в съответствие с правилата на Общността; като има предвид, че въпросният договор трябва да включва разпоредби, отнасящи се до тези правила на Общността; като има предвид, че, с цел да осигури представянето на резултатите от системата за информация всяка година да бъде по време, което да не е много отдалечено от датата на изпращане на първите земеделски статистически отчети на Комисията, периодът, в който попада краят на отчетната година, трябва да бъде ограничен; като има предвид, че срокът за изпращане на земеделските статистически отчети трябва да бъде такъв, че да позволява на счетоводните служби, органите за връзка и Комисията да изпълняват своите задачи; като има предвид, че периодът за изпращането на земеделските статистически отчети би трябвало да се изчислява от края на отчетната година, за която се отнасят; като има предвид, че, за да се счита надлежно попълнен, земеделският статистически отчет трябва да съдържа данни, които са достоверни, регистрирани и представени в съответствие с Регламент (ЕИО) № 2237/77 на Комисията от 23 септември 1977 г. относно формуляра на земеделски статистически отчет, използван за определяне на доходите на земеделските стопанства ( 5 ), последно изменен с Регламент (ЕИО) № 3272/82 ( 6 ); като има предвид, че фиксираното възнаграждение, поемано от Комисията, трябва да се плати за надлежно попълнени и изпратени в рамките на установения период статистически отчети на земеделските стопанства; като има предвид, че в резултат на общото покачване на разходите и неговия ефект върху разходите за попълването на земеделския статистическия отчет, възнаграждението трябва да се преразглежда периодично; като има предвид, че, за да се подобри изпълнението на финансовите операции, включени в плащането на фиксираното възнаграждение, следва да се вземат мерки за плащане по сметка; като има предвид, че Регламент № 184/66/ЕИО следва да се отмени от началото на 1984 отчетна година и новите разпоредби да се прилагат от началото на същата година; като има предвид, че Общностният комитет за системата за земеделска счетоводна информация не е представил мнение в рамките на срока, определен от неговия председател, ПРИЕ НАСТОЯЩИЯ РЕГЛАМЕНТ:







Член 1

Договорът, посочен в член 9, параграф 1 на Регламент № 79/65/ЕИО, съдържа най-малко клаузите, изложени в приложението.

Член 2

Отчетната година от 12 последователни месеца, посочена в точка I (a) от приложение II на Регламент (ЕИО) № 2237/77 приключва в рамките на периода от 31 декември до 30 юни включително.

▼M1

Член 3

▼M3

The liaison agency shall forward to the Commission all the farm returns presented in the form laid down in Annex III to Regulation (EEC) No 2237/77.

For the accounting year 2004 the farm returns shall be forwarded not later than 13 months after the end of that accounting year. However, the liaison agency in the Czech Republic, Estonia, Cyprus, Latvia, Lithuania, Hungary, Malta, Poland, Slovenia and Slovakia shall forward the farm returns not later than 18 months after the end of that accounting year.

From the 2005 accounting year onwards the farm returns shall be forwarded not later than 12 months after the end of the accounting year in question.

▼M1

Получените от стопанствата отчети ще се считат за изпратени до Комисията когато посредническата агенция потвърди, че данните са готови да бъдат въведени в базата данни на Комисията, след като данните са били въведени в системата на Комисията по отношение на доставяне на и контрол върху данните, и след последващите компютърни проверки са били извършени.

▼B

Член 4

Земеделският статистически отчет е надлежно попълнен, когато:

— съдържанието му е достоверно, и

— счетоводните данни, съдържащи се в него, са регистрирани и представени в съответствие с разпоредбите на Регламент (ЕИО) № 2237/77.

Член 5

▼M2

1. Комисията заплаща на държавите-членки фиксирана сума за всеки надлежно попълнен експлоатационен формуляр от стопанство, който ѝ е бил изпратен в сроковете, визирани в член 3.

1а. Общият брой надлежно попълнени и изпратени в срок формуляри, за които се заплаща фиксирана сума, не може да надвишава общия брой счетоводни стопанства, определен за съответната държава-членка в приложение I към Регламент (ЕИО) № 1859/82.

По отношение на държавите-членки, в които има повече от един район, броят надлежно попълнени и изпратени в срок формуляри от даден район, за които се заплаща фиксирана сума, може да надвишава до 20 % броя, определен за този район, при условие че общият брой надлежно попълнени и изпратени в срок формуляри от съответната държава-членка не надвишава броя, определен за тази държава в приложение I към Регламент (ЕИО) № 1859/82.

Ако броят надлежно попълнени и изпратени в срок формуляри от даден район или държава-членка е под 80 % от броя на счетоводните стопанства, определен за този район или държава-членка, фиксираната сума за експлоатационните формуляри за този район или държава-членка се намалява с:

— 10 % за счетоводните години 2005 и 2006.

— 20 % за счетоводната година 2007 и следващите счетоводни периоди.

При недостиг в даден район или държава-членка намалението се прилага само в национален мащаб.

Намалението за 2005 счетоводна година, предвидено в трета алинея, първо тире, не се прилага за Чешката република, Естония, Кипър, Латвия, Литва, Унгария, Малта, Полша, Словения и Словакия.

▼B

2. Фиксираното възнаграждение се плаща на две части:

— плащането по сметка, отговарящо на 50 % от възнаграждението, се извършва в началото на всяка отчетна година на държавата-членка за броя на отчетните стопанства, залегнали в пиложение I към Регламент (ЕИО) № 1859/82 на Комисията ( 7 ),

— останалата част, която се изчислява чрез умножаване на възнаграждението по броя на надлежно попълнените земеделски статистически отчети, изпратени на Комисията, и приспадане на горепосоченото плащане по сметка, се плаща в рамките на 6 месеца от получаването на земеделските статистически отчети от Комисията.

3. Сумата на фиксираното възнаграждение се установява в съответствие с процедурата по член 19 от Регламент № 79/65/ЕИО.

Член 6

Настоящият регламент влиза в сила в деня след публикуването му в Официален вестник на Европейските общности.

Той се прилага от началото на 1984 отчетна година.

Регламент № 184/66/ЕИО се отменя. Той остава приложим до края на 1983 отчетна година.

Настоящият регламент е задължителен в своята цялост и се прилага пряко във всички държави-членки.









ПРИЛОЖЕНИЕ

Условия на договора, посочен в член 9 от Регламент № 79/65/ЕИО

Договорите, сключени между компетентния орган, посочен от държавата-членка и счетоводните служби, които не са част от административна служба и които са избрани в съответствие с разпоредбите на Регламент № 79/65/ЕИО, включват най-малко следните условия, ясно изразени:

— ангажимент на счетоводната служба да попълни земеделските статистически отчети в съответствие с правилата на Общността,

— ангажимент на счетоводната служба да изпрати земеделските статистически отчети в рамките на период, който позволява спазването на правилата на Общността,

— ангажимент на счетоводната служба да предостави на органа за връзка цялата информация, която той може да поиска при изпълнение на задълженията си,

— ангажимент на счетоводната служба да не разкрива никакви индивидуални счетоводни данни или друга индивидуална информация, които получава при изпълнението на своите задължения или при изпълнението на своите задължения в рамките на системата за земеделска счетоводна информация, както и гаранция, че всички лица, ангажирани в изпълнението на такива задачи, ще са обвързани със същите задължения и че тя ще вземе всички необходими мерки в този смисъл.